
J- T on ad altri piu giusiamente che 
a Voi pub appartenere questo primo 
frutto che io colgo sul termine delle 
scolastiche mie fatiche. In tenerissima 
eta, per somma sventura^ orbo del Par 
dre Voi mi veniste reggendo colla solr 
lecitudine di un Padre novello, e tanio 
e T obbligo onde io vi sono tenuto, che 

non arriverb a sdebitarmene mai. Que- 
sia mia gratitudine compagna eterna 
delle mie operazioni avvenire vi sia conr 
forto se mai sorgesse a contristarvi la 
rimembranza che io avessi in alcun tem- 
po fallito le vostre cure. Accettate di 
lieto animo il tenue dono che v offro . 
Lunghi e tranquitti vi scorrano i gior- 
ni; e la saggezza e l integrita de vo- 
stri costumi sieno ancora per molti an- 
ni specchio alla Patria. 

Diabetes, de quo nunc agendum est, morbus 
rarus in re, primoque intuitu rarior, quoniam ma- 
le agnoscitur a medicis parum attentis, quoad 
quantitatem urinaeque saporem. 

Auctores non conveniunt in definitione diabe- 
tis; alii hoc nomine vocarunt omnem urinae ex- 
traordinariam evacuationem , alii secretionem co- 
piosam , quae intervenit post accessum affectionis 
spasmodicae , alii quae locum tenet in morbo acu- 
to et phlogistico. Non est hoc quidem abuti ver- 
bis, et morborum symptomata confundere? Quan- 
titas urinae est variabilis, et non raro ordinem 
naturalem excedit . Sunt alii qui copiosam urinam 
dant, alii, quorum corpus frequenti sudore ma- 
nat . Saepe saepius in paroxysmis hystericis et hy- 
pochondriacis enormis urinae evacuatio extat; idem 
invenitur, existente dentitione, in morbis rheuma- 
ticis, in crisi febris vascularis acutae, et hydro- 
pis, juxta medicamina et diuretica alimenta. In 
omnibus fere morbis in quibus systema vascula- 
re et nervosum magnam partem habet, et in iis 
in quibus systema digestionis et urinae, urina 
ipsa naturalem consuetudinem mutat, et si vigeat 

dispositio ad renellam, aut ad calculum, quanti- 
tas et qualitas urinae diversiticatur . Quis ergo 
non videt talia phaenomena anomala morborum 
particularium omnino dissimilium a uiorbo, de quo 
loquimur, effectum esse? 

Alii pulaverunt, sufficicntem diabetis ideam 
porrigere, quod in hoc morbo potus per urinas 
ut in natura restituuntur. Ne haec quidem de- 
finitio recta, quoniam non sunt potus qui eva- 
cuantur, sed quaedam particularis urinae ratio. 
Incertum autem est, variis etiam casibus a Knebel 
refertis, si possibilis sit lienteria, ut ita dicam, 
urinosa, et si umquam re extiterit, sed hoc qui- 
dem admisso , esset semper morbus diabeti cbssi- 
inilis, qui duos singulares cbaracteres patefacit, 
idest rapidum vix immissi potus transitum, qua- 
litatisque immutationem • 

CeJsus opinatur diabetem non existere, nisi quan- 
titas urinae evacuatae totam assumpti potus mas- 
sam aequiparet, labefactaque sit salus; sed haec 
non exclusiva diabctis symptomata, sed aliorum 
morborum propria. 

Res definitur aut quoad essentiam, aut quoad 
totas ejus proprietates, aut tantum quoad aliquas, 
quae sint aliarum origo, quae sint magni ponde- 
ris, et per quas ab aliis distinguatur. Essentia mor. 
bi juxta primam definitionem declarari non potest; 
indicare enim tantum phaenomena status morbo- 
si, inter haec principalia et characteristica seli- 
gere oportet. 

Ii ergo, qui per diabetem intellexerunt diar- 

rhoeam, consumptionem urinosam, superabundan- 
tem urinae Huxum , videntur recte ejus genericum 
et distinctivum charactercm expressisse. Aptio- 
rem autem definitionem Reil dedit. 

» Diabetes consistit in assidua inateriei nutriti* 
9 vae cvacuatione, per vias urinarum, quae mate* 
9 ries assumit formam liquidae gelatinae aut sac- 
»charinae solutionis, ex hac evacuatione fames 
- sitisquc inexplebihs, et compagis universalis ma- 
»rasmus.» Haec quidem dcfinitio comprehendit 
duas diabetis species, idest mellitum, et insipi- 
dum . / 

Diabetes non est morbus frequens, nec in o- 
mnibus casibus facile agnoscitur, sed eorum opi- 
nio falsa, qui esse diabetem novum morbum as- 
serunt . Signa characteristica inveniuntur in me- 
dicis remotioris antiquitatis scriptis. Majores no- 
stri per scientiae defectum veros et positivos 
characteres agnoscere non potuerunt; cum rarus 
esset morbus pauca exempla in antiquis inveni- 
mus. Galenus duos refert casus quibus omnes 
adnixi fuerunt, qui postea de hoc morbo locuti 
sunt. Aretaeus ampliore extensione descripsit. Co- 
gnitio autem accuratior, quamvis imperfecta, no- 
stris incipit temporibus, idest quando Dobson, Cul- 
len, Home, Frank, Marabelli, Rolius multique 
alii, animali chemia adjuti operam dederunt, ut 
obscurae hujus morbi propositiones patefierent . 
Videtur autem quod muki ex illis, quoad cjus 
raritatem nimis observassent. Matthaeus Dobson 
affirmat novem diabete affectos agnovisse, Cullen 

viginti, sic muki alii, dum Franchi auctores ne 
verfoum quidem fecerunt. Dessault subjungit: er- 
ror forsan non extitit in morbi examine ? forsan 
confusa non fuit cum diabete urinae incontinen- 
tia, praecipue illa quae locum habet hVretentio- 
nibus cum gurgite , et in quibus cum nullum sub- 
sidium adsit quasi eadem symptomata apparent, 
sicuti macies, virium prostratio, febiis etc. ? Haec 
suppositio procedit ab incuiia , qua eorum necro- 
scopia instituta fuit, quorum mortis causam hunc 
morbum fuisse putabatur. In plerisque renes et 
hepar observarunt, et quamvis nulla in his orga- 
nis adfectio adesset, perquisitiones supra vesi- 
cam non induxerunt, aut hoc viscus amplum uri- 
naque refertum invenerunt. 

Rarius hic morbus se statim patefacit, et prodro- 
ma praecedunt quae per raenses subsistunt. Ae- 
ger appetitus est semper inconstantis, phaenome- 
na aciditatis in ventriculo, emesi affectus, torpi- 
dus, macie conficitur quamvis bene edat, ejus 
respiratio brevis, tussis arida, eruptiones scrofu- 
losae superveniunt, glandulae lymphaticae tume- 
fiunt, superiusque labium, ab initio morbi uri- 
nam frequenter emittens, interdum caloris tan- 
tum aut frigoris sensus qui a ventre ad vesicam 
producitur, urinaeque quantitas quotidie major 
citius potus massam excedit . In primo morbi sta- 
dio fames sitisque inexhauribilis , quae usque ad 
morbi hnem absque interruptione perdurant, et 
si deficere videntur incremento morbi resurgunt. 
Interdum excretio urinae molesta, et sensationem 

doloris ac distensionis aJ renalem regionem affert. 
Pluries autem urina sine molcstia, et faciliter eva- 
cuatur. Quantitas urinae summopere augetur, et 
Knebel refert casus in quibus urinae copia diu 
noctuque evacuata, octuaginta, nonaginta, et cen- 
tum libras excedebat. Similes casus Ploucquet, 
Rollus, Frank referunt. Baratti narrat quamdam 
Monacham Venetam, quae ab omni potus genere 
abhorrebat, nonaginta diebus tres mille sexccn- 
tas octuaginta quatuor urinae libras emisisse . 
Qualitas praecipue urinae degener flt, alba colo- 
re, saepe turbida, sero lactis similis apparet; pe- 
culiarem odorem urinosum non servat, sed po- 
tius mellis diluti, sapore quidem dulci viget, rna- 
teriem cineraceam et valde densam deponit, quae 
gradatim in fermentationem prius vinosam, dein 
acidam ruit. Willis, Metz, Dobson, Hunghes, 
Blak, Wermer, et praecipue illUstres Chemici, 
Anglicus Cruickshank, Pavensis Marabelli, sic- 
uti Vanquelin, ac Segalas diabeticorum urinam 
diligentissimae chemicae analysi subjecerunt. Vix 
evacuata odorem sicut animalis juris emittebat; 
tinctura-heliotropii principio acido praeditam esse 
demonstravit; ex octuaginta Reaumur gradibus a- 
cida fit, ulterius putrescit. Materiem saccharinam 
continet, crystallisabilem, quod agnoscitur ex ejus 
dispositione ad alcoholicam fermentationem , et 
quamvis interdum non sit saccharina, ipsa pari- 
ter est fermentabilis . Hoc ultimo in casu Mara- 
bellt pro saccharo materiem mucosam invenit, 
quae, ut ipsi videtur, saccbaro basim praebet . Di- 

versificatur autem quantitas residui melliti ac mu- 
cosi, quud nunc duae drachmae, nuuc octo, 
nunc quatuordecim in una tantum uiinae diabe- 
ticae uncia inventae sunt. Deest omnino urea, 
acidum uricum, pauca phosphata, et sulphata con- 
tinet, saccharo vero pollet et parva quantitate liy- 
drocloratis sodae, 

Corpus interim ob hanc continuam evacuatio- 
nem macie conticitur, viribusque depauperatur • 
Repressa cutanea transpiratione, cutis arida fit, 
furfuracea, squamutis contecta, et saepe etiam 
urens : consumptio in dies augescit . Si urinac 
breviter desistunt, venter tumescit. Pulsus par- 
vus fit ac intermittens . Aegri tandem omnia ex- 
trema marasmi symptomata offerunt, et Huidis ' 
consumptis, circulatio deficit, et obeunt. 

Ex his omnibus deducitur symptomata patho- 
gnonomica diabetis in vitiata urinae qualitate con- 
sistere, cujus fiuxus normalem quantitatem exsu- 
perat; quae sicut aqua limpida, aut lactis sero 
similis, dulcis saporis. Quoties haec phaenome- 
na sensibilia fiunt, tunc hujus morbi diagnosis 
certa. Cum ergo sit aegrotus famelicus ac si- 
tibundus, qui bene digerit, qui febris vascularis 
phaenomenis caret, emaciatur, viresque amittit, 
tunc suspiciendus diabetes, et ad nos ejus urinam 
diligentissimis investigationibus subjicere spectat. < 

Varia est hujus morbi perduratio. Saepe sae- . 
pius chronicum decursum offert, et per menses 
ac per aliquot annos protrahitur, in aiiquot casi- 
bus usque ad individui vitae finem, nec ad ejus 

mortem contribuere videtur, alio in casu ita re- 
uiiui, ut aeger putet se ad valetudinem reduci. 

Diabetis typus generatim est continuus, vel re- 
mittens. Aegri autera ordinario noctu, quam diu 
urinam magis evacuant. Interdum in ipso morbi 
stadio brevia intervalla adsunt, in quibus urina 
adspectum normalem quoad odorem ac saporem 
assumit • Diabetes vero intensitate nova et aucta 
apparet. Borichius diabetem periodicum observa- 
vit t et morbus omni mense in scenam prodibat, 
triduum perdurans, quo tempore aeger urinae li- 
bras circiter septuaginta emittebat, cum potus 
vix librae unius assumeret. 

Vahae adsunt diabetis species. Veteres diabe- 
tem verum atque spurium agnoscebant. Verum 
dum quantitas urinae potus excedebat , dum uri- 
nae erunt flavae,albae chylo similes, purulentae, 
sapore dulci ac saccharino , et spurium , dum uri- 
nae erant parum elaboratae, colorem ac potus 
naturam servabant. Diabetes autem spurius, sci- 
licet copiosa urinae evacuatio, ut in paroxys- 
mis hystericis falso diabetes appellatur . Diabetes 
verus in varias alias species subdivisus fuit, sic- 
ut diabetes mellitus; insipidus ; chyluna ; Uente- 
ria urinosa , uti supra diximus, et dipsacus, seu 
sitis inexplebilis. Dipsacus non est per se mor- 
bus, sed tantum symptoma, et hoc modo ad plu- 
res morbos spectat. Aeger hac siti affectua in- 
credibiliter bibit , urinaeque quantitatem incredi- 
bilem evacuat. Ceterum in dipsaco urina emis- 
sa, ordini naturae consueto sua qualitate respoo- 

det, et quantitas potus copiae; et ideo si dipsa- 
cus diabeti unitur, ipsius diabetis est svmptoma. 

Diabetes chyluria , aut coeliaca urinosa , ille ap- 
pellatus fuit,in quo succus lacteus immutatus, 
et vix digestione alimentorum egressus transit , et 
evacuatur per urinarum vias. Et revera inter va- 
ria hujus morbi exempla ex variis auctoribus de- 
prompta, agnoscitur, ipsos tantum colorem uri- 
nae sero lactis similem, quin veram hujus liqui- 
di naturam perquirerent, observasse; et hinc in 
errorem inductos; et quidem materies alicujus ul- 
ceris purulenta, et matcries mucosa, et catarrha- 
lis vesicae urinariae affectio, et leucorrhoea, sub- 
stantias chylo lactique similes producunt, et Reil 
non convenit quod, juxta Stdller, color urinae can- 
didus e lacteo succo procederet, cum ipse af- 
fectionem vesicae urinariae vidisset, in qua idem 
phaenomenon inerat. Quod si interdum urina dia- 
betica colorenj albastrum praeseferat, non ideo 
morbus adpellandus erit chyluria; non enim color 
iile debetur chylo in ipso contento, verum diversae 
naturae substantiis tribuendus. Quoad autem ce- 
teras diabetis species, idest insipidum, observan- 
dum est , quod si per ipsuxn intelligatur , uti non- 
nulli opinantur, adfectio, in qua urina pleno gurgite 
fluit nihil in sua qualitate deterior, nulium habet 
odorem, vel saporem, nec talis, ut per evapora- 
tionem sedimentum aliquod saccharinum efficiat; 
hoc in casu, mea saltem opinione, adfectio haec 
non est adscribenda inter diabetis species; siqui- 
dem pathognomonicum diabetis signum in vitiata 

urinae qualitate reponitur, nec diabetes ibi adpa- 
ret, ubi hoc Mgnum deficiat. Haec potius alie- 
ctio tribuenda mihi videtur auctae urinae secre- 
tioni, quae in individuis hypochondria et hysteris- 
mo vexatis locum habet, ln morbis rheumaticis 
ct spasticis, ob remediorum diureticorum usum; 
sed hi morbi sunt a diabete dissimiles . In pluri- 
bus tamen auctoribus aliqua hujus diabetis exem- 
pla invenimus, et Knebel loquitur de duobus ca- 
sibus, in quibus urina uti aqua limpida erat, et 
cum analysi subjecisset, nihil ab ordinaria urina 
differre repetit, et addit quod invita ejusmodi uri- 
na, morbus uti verus diabetes processit. Animad- 
vertatur tamen in ipso diabete mellito inesse pro- 
cul dubio periodos in quibus per aeris evaporatio- 
nem nullum obtinetur residuum saccharinum . Er- 
$o ne fieri non potuit, ut medici illi in paucis 
casibus relatis instituentes analysim urinae casu 
inciderint in talem periodum? Quod si nomine 
diabetis insipidi complectamur illam diabetis spe- 
ciem in qua quin saccharina materies evacuetur 
simul cum cirina, materies expeilatur gelatinosa 
tnucosa quaehbet, in hoc casu libenter concedam 
hujusmodi speciem, cum in possibilibus morbi 
varietatibus comprehendi possit, dummodo semper 
urina in qualitate turbata retineatur. Daryvin, Co- 
tunnius, Pearson cxempla hujus diabetis referunt 
in quibus dulcedinis characterem non praesefere- 
bat; minime autem putrescebat, et in fermenta- 
tionem acidam transibat, uti habetur in diabete 
nielhto. Divisus pariter est diabetes in protopa- 

thicum et symptomaticum, idiopathicum et cnn- 
sensualem. Dessault in duas species diabetem di- 
visit, in alteram quae humorum turbatione pro- 
ducitur, ct in alteram quae ex renum adfectione 
pendet, sed haec altera species minime adpellari 
potest diabetes, sed uti symptoma renalis affe- 
ctionis retinenda; nec idcirco speciem peculiarem 
efficere potest. 

Non sine incertitudine et confusione multis 
causis tribuenda fuit hujus morbi origo. Nihilo- 
minus satis patet, loca humida, nebulosa, diu- 
turnos labores, haemorrhagias, nimias sanguims 
missiones, purgantium abusus , vcneris intempe- 
rantiam, usum nimis continuatum acidorum, po- 
tioncs fermentatas, uti cerevisiam, siceram, iner- 
tem vivendi rationem, et quaslibet digestionis per- 
turbationes in diabetem praedisponere . Hic mor- 
bus ambos sexus aggreditur, quamvis saepius in 
hominibus , quam in mulieribus adparuerit ; in 
omnibus socialibus classibus invenitur; tamen ma- 
jor diabeticorum numerus notatus fuit inter vi- 
rorum nobilium et divitum classcm. Plures opi- 
nantur esse posse diathesim hereditariam , quae 
diabetis evolutioni faveat. Rondelctius patrcm et 
natam diabeticos vidit; Frank refert duos fratres 
diabete pariter affectos, et duos ex ipsa familia 
simul diabete peremptos; et Thomas casum fer- 
me singularem notavit, in quo tres fratres diabe- 
tici obierunt. Frank venenum animale, contagium 
diabetem producens admisit, natura veneno hy- 
drophobico oppositum habua ; haec autem mera 

adstractio est, per quam ut nulla phaenomena ex- 
plicavit, cetera tamen obscuritati relinquens. Sa- 
tis sit animadvertere diabetem contagiorum instar, 
aut venenorum animalium non rommunicari, ma- 
teriem diabetis contagiosam nunquam visam fuis- 
se , nec cogitari quidem posse quo loco sedcat , 
suorum symptomatum specialitatem non repetere 
necessario sui generis principium ex quo oriatur. 
Alii auctores invenire arbitrati sunt indolis petu- 
liaris virus, ex quo prodiret diabetes, sed haec 
opinio fundamento penitus caret. 

Quoad prognosim in diabete dicendum est, inv» 
mediate maleominatam faciendam esse, omnes fere 
enim affecti, et mortui, et moriuntur. Diabetes 
plus minusve gravis pro causa, epocha, aetate ac 
aegri constitutione . Cum morbus hic post diu- 
turnas corporis infirmitates sequitur, et in sene- 
ctute cum inveteratus est , cum humores in dis- 
solutionem colliquativam abierunt, minime sanandi 
spes superest. Wintringham aftirmat verum dia- 
betem nunquam sanari posse; Cullen, qui tot oh 
suum testis fuit, narrat, per totam Scotiam ne 
unum quidem restitutum vidisse ; Wanswieten 
tamen nonnullos refert. Frank de medico celebri 
loquitur , qui cum viginti diabeticos tractasset , 
nullum sanavit. Si quis autem sanatur, quod ra- 
rissimum est, in incerta semper vivit valetudine, 
et facile reincideie potest. Quoadusque tamen 
stomachus et intestma integra sunt, idest quoad- 
usque nec vomitus adsit, nec diarrhoea nullus 
proximae moitis timor habcndus. Mehoris vale- 

tudinis argumenta sunt supcrficies cutanea, hu- 
mida et halituosa, sitis et famis imminutio, com- 
pagis individualis ponderis auctio, urinae quanti- 
tatis defectio; si ab urina ipsa odor et sapor dul- 
cedinis dispareat, si hoc fluidum in flavum dilu- 
tum coloretur, veri odoris urinosi transmissio , 
sedimentum lacteritium, et nulla depositio sac- 
charina per evaporationem . 

Hujusce morbi therapeia adhuc incerta et ob- 
scura, et remediorum multiplicitas quae nobis 
proponitur, omnia suspecta reddit. Quilibet jne- 
dicus generaliter methodum curandi diabetis eli- 
git juxta ideam, qua ipse affectus est de hujus 
morbi indole . Medici qui diabetis indolem inve- 
stigarunt in attenuatione et acrimonia humorali, 
lac commendant, mucilagines, emulsiones; unde 
gummi arabicum, tragacanthe praescribunt, salep, 
lichenem islandicum , aliaque remedia nutrientia 
ac lenientia. Alii morbum sanguinis dissolutioni 
adscripserunt, et acida mineralia praeferunt, chi- 
nam, et omnia remedia antisceptica . Alii opinan- 
tur reordinandam esse transpirationem , quae vel 
suppressa, vel imminuta videtur, et balnea tepi- 
da, camphora, et pulverem Doweri exhibent. Alu 
morbum ex excedenti absorptione per vascula 
lyraphatica repetunt, et frictionibus oleosis utun- 
tur per superficiem cutaneam. Illi autem qui dia- 
betem suspicantur gigni ex renum atonia , adhi- 
bent myrrhae extractum, aethiopem martialem, 
alumen, chalybem, chinam, rheum, et etiam can- 
tharides. Dessault has duas praecipuas opera- 

tiones m mente habet; majorcm consistentiam hu- 
moribus dare, et fluxum per renes vetare. Auctor 
articuli diabetis in scientiarum medicarum Di- 
ctionano retinens diabetem specialiter pendere 
ex irritatione et auctione actionis renum horta- 
tur, ut id omne adhibcatur, quod horum viscerum 
aclionem laxare potest ; hinc hirudines, sangui- 
nis missioncs etc. Diaetam animalem praescribit, 
vegetabilem vcro et acidulas potiones vetat (quod 
in oppositionem incurrere videtur) excusans au- 
tem se affirmans nutnmentum animale , ct potio- 
nes tonicas urinae excretionem generaliter tem- 
perare . Doctor Lefevrc et ipse refert diabetis 
historiam fugati sanguims missionc ; huic autem 
remedio et victus ammalis usum associavit . An- 
tiquior curandi diabetis methodus reposita erat 
non tantum in usu balneorum et humectantium , 
scd et m usu adstringentium , et vini quae nobis 
commendantur a Celso , Aretaeo, Mead, Willis, 
Raglivi ahisque. lnter recentes autem non desunt 
qui sanguinis missionem laudent, sed fere omnes 
animalem victum associant, aut aliud remedium 
contrariae actionis; et Venablc quamvis sanguinis 
missioni quamplurimum favcat, proponit uti pro- 
prium ac efficacissimum remedium phosphatem 
ferri, cui certe minime virtus antiphlogistica tri- 
buenda erit. Verum post Rolli praecepta plures 
conveniunt victum absolutc animalcm rcmedium 
esse magis proprium ct cfficax m hujusmodi mor- 
boj alii affirmant lta spccilicum, uti chinam m 
lebrcs pcriodicas. Et Montani nobis quidera hi-, 

stonam reliquit diabetis devicti usti roborantium 
ac stimulantium . Frank diabeticum aaluti restituit 
per sal ammoniacum cupreatum ad dosim dimi- 
dii grani bis in die sumendam , instituens simul 
diaetam analepticam ; alio in casu animadvtrtit 
pariter, assam foctidanl radici valerianae associa- 
tam diabetis intensitatem minuisse . 

Maxime usque ad nos certatum est, et in va- 
rias opiniones scissi sunt medici quoad diabetis 
nosologiam, et quibus in partibus animalis com- 
pagts specifice morbus hic sedeat, et penitus igno- 
ratur quaenam sit vera essentia. Omnes medici, 
ait Reil, conjiriunt juxta opinionertl, qua afficiun- 
tur, et tot idcirco habemus hvpotheses, ih quo 
sistat diabetes. Rostan verissime affirmabat ne- 
croscopias nullam , vel minimam lucem in hujus 
morbi naturam effudisse . • : 1 

Absurdum foret sederii diabetis collocare in 
hepate, uti contendebat Mead, quoniam hujus 
visceris steatoma invcnerat in diabetici cadavere ; 
arbitrabatur inde hunc morbum consequi ex im- 
perfecta mixtione relate ad bilem . Aniniadverten- 
dum tamen est, ait Reil, succum lacteum non 
Huere ad renes sub mixtioriis forma, sed simul 
cum urina segregari sub identica succi lactei 
forma . 

Opinatus est alius auctor originem diabetis ha- 
bendam esse in anomalia functionum cutancarum, 
et systematis lymphatici, idest arbitrabatur, mor- 
bum ex imminutione aut suppressione transpira- 
tionis cutaneae pendere, nec non ex aucta vaso- 

1 um Iymphaticorum absorbentium actione , tani 
ad cutaneam superficiem quam ad internas ca\i- 
tates pertinentium ; et baec omnia ut explicari 
possit ingens illa urinae quantitas, quae continue 
evacuatur in diabete , et magnopere cibi atque 
potus quantitatem exsuperal complexivam ; plurc* 
tamen hanc opinionem rejiciunt, et praesertim 
Home , qui supradictum phaenomenon explicare 
vult aftirmans adscribendum esse colliquationi sub- 
stantiarum earumdem solidarum ; et revera indi- 
vidui macies in dies, et oculorum intuitu per- 
crcbrescit, quo magis urinarum quantitas auge- 
tur. 

Baumes hujus morbi naturam locavit in auctis 
tonicis renum viribus, et post hanc opinionem 
alii hujus morbi essentiam in irritatione, ct aucta 
renum actione posuerunt : in hanc sententiam 
ivit et auctor articuli diabetis in scientiarum me- 
dicarum Dictionario. Sed ut praetermittam cau- 
sas, symptomata, methodum curandi hujus mor- 
bi penitus contrariam esse affectiorubus irritativis 
et phlogisticis , dicant quaeso quo modo tali hy- 
pothesi explicari possit deturbata urinarum qua- 
litas, quam diabetici emittunt ? Aucta actio re- 
num posset quidem augere et secretionem un- 
nae, non tamen consequeretur turbatio principio- 
rum, quae urinam componunt ; ut id eveniat nc- 
cesse est, ut in sua crasi turbetur sanguis , qui 
ad renes refert elemcnta ipsius urinae, quam dein- 
de ipsi secernunt; necessaria idcirco est in diabc 
te prius massae humoralis turbatio; quamvis ego 

currat aliqua perturbatio in secretionis renum fun- 
ctionibus. Addatur quod in aliquot diabctiris non 
solum rcperta fuerit turbata in qualitate secretio 
urinaria, scd omnes fere aliae; non ideo sequitur 
in tiuidis babcndam csse deturbationem ? Et quam 
habcre potest cum bis phaenomenis rclatioucm 
renum irritatio? Insuper in hac hypothesi quomo- 
do explicanda erit ipsius diabetis periodica indo- 
les, et diabctts mutationcs in alios morbos ? Quod 
81 in diabcticorum cadaveribus renum textura ali- 
quando turbata rcperta fuit, non hoc sempcr ob- 
servatum est, et quis aftirmare poterit, has ipsas 
turbationes productas non fuisse cx ipsius diabe- 
tis cxistentia? Kt Knebcl optime judicavit, mor- 
bos renalcs , qui diabctcm concomitantur , oriri 
cx degeneratione vitalilatis, quae renibus iisdem 
inhaeret . 

Hacc et similia alia argumenta valcnt, et in eos 
qui contcndebant diabctem considerandum esse 
uti morbum localem inhaerentem systcmati via- 
rum urinae, hoc modo excludcntcs quamlibet in 
fluidis deturbationem; ct hinc insufticienles habc- 
bimus iilorum hypothescs, qui diabetem ex ato- 
nia repetebaut, aut ex renum spasmodica con- 
ditione ; ex conditionc aneurysmatica ct varicosa 
vasorum nephreticorum ; ex suppurationc absces- 
suum, et tandem ex renum ipsorum calculis. Ad- 
mittamus etiam, hos morbos primitivos, et non 
a diabete productos essej tunc symptoma tantum, 
non morbus sui generis esset ; tunc non diabe- 

tes, sed atonia, renum spasmus, conditio aneu- 
rysmatica et varicosa vasorum nephreticorum ha- 
betur, et suppuratio, et abscessus, et renum cal- 
culus, et contra has alterationes cura medici, et 
non contra diabetem, qui ut dicimus est tantum 
symptoma, tendere deberet. 

Kausch diabetem sub spasmi cutanei perma- 
nentis aspectu observat, per quem inhibita totius 
aqueae materiei transpiratione , et materies per 
organicam sympathiam ad renes translata, nunc 
diaphana, deficiente bile, nunc saccharina sepa- 
ratur. Sed influcntia bilis in urinae secretione est 
hypothesis omnino gratuita, cum urinae color ab 
ipsa materia urinosa non e bile provenit. 

Non de Frankii opinione loquar, nam supra 
satis diximus, non de opinione Darwin, qui dia- 
betem retrogrado vasorum chyliferorum motui 
tribuit, nec de illa Dessault quidem, qui unum 
diabetem ,ex atonia, unum ex irritatione admittit. 

Lister, Burserius, Kampf, et praecipue Rollus 
diabetem, ut morbosam alimentorum digestionem, 
et morbosam succi lactei animalisationem admi- 
serunt • 

Nos interim cum Reil has varias opiniones de 
indole, diabetisque sede, ut phaenomena pecu- 
liaria, quae haad sunt negligenda, cum analysim 
hujus morbi volumus instruere, teneamus . 

Quamvis hujus morbi scientia sit tenebris invo- 
luta, ex vitiata sanguinis natura non raro proce- 
dere mihi videtur. Idcirco duo diabetes, hic pri- 
mus, alius secundae classis ; et hac distinctione 

sentcntias varias de ejus natura conciliamus. Sic 
li qui ex vitio organorum digerentium, el qui ex 
renum et nervorum alteratione provenire putan- 
tur, multis in casibus proprias sententias susti- 
nere possunt. 

Haud dubium in multis casibus diversum dia- 
beticorum sanguinem inventum fuisse, scilicei tur- 
bido sero, lacteo colore, dulcique sapore prac- 
ditum, ut Oobson testatur; sic asserit et Frank, 
quamvis juxta experimenta Home et Rolli sapor 
dulcis abesset. In aliquot casibus dulcis pariter 
aegrotorum diabeticorum sudor manavit simihs 
melli, ut Reil asserit. Rollus aegros vidit, quo- 
rum saliva et sputa dulcia; et casus fuisse auditur 
in quibus ptyalismus ac diabetes vicissim appa- 
ruit. Notum est, quod Rollus, Cruikshank, Dob- 
son ac Wollaston praeexistens in sanguinc dia- 
beticorum saccharinum principium putassent, scd 
hoc minime consentaneum aliorum omnium ob- 
servationibus. Tamen corum sanguinem constitu- 
tum csse in perfecta crasi juxta sanitatis ordinem 
asseri non potest. Nicolas et Gucndcvillc mul 
tum seri, et paucum fibrinae invenerunt, minus- 
que elaboratum agnoverunt. Heury et Souberem 
recentius quartum albuminis minus, quam quan- 
titatem mediam a Berzclio et Durcet in sanguine 
sano repcrtam , fibrinaeque defectum confirma- 
runt. 

Ozzann sanguinem mulieris gravidae diabete af 
fectae copiosum coagulum rubei colons, cupi , 
absque elasticitate dedisse, subtilemque odoris ac 

saporis leviter dulcis serositatem observavit. Reil 
saepe saepius diabctem cum hydropibus se con- 
jungere vidit; et quis nescit has hydropes cum 
vitiata sanguinis crasi, in quo principia serosa af- 
Huunt, consociari ? Hae observationes sufficiunt, 
ut deducere possimus, in sanguine diabeticorum 
tales esse elementorum proportiones , quae ejus 
imperfectam assimilationem, et partis serosae su- 
perabundantiatn demonstraut. Revera magnus Bur- 
serius inter diabetis causas colliquationem san- 
guinis serosam ponit. 

Origo, processus, morbique exitus nostrum pro- 
positum conhrmant, et quidem causae cae sunt 
quae organicam assimilationem vitiare, et prae- 
sertim in sanguine seri superabundantiam indu- 
cere valent. Hae sunt loca humida, nebulosa, 
nimia sanguinis missio, immodica venus, potus 
copiosi aquei, fermentati, ceravisia et sicera, vi- 
tae otiositas, labores improbi, et omnes aliae , 
quas supra enumeravimus . 

Quoad symptomata Bufalini ait * Rarum non 
w est in ore acidum saporem, ructus et excessi- 

vam famem diabetem praecedere . Orto autem 

* immoderato urinarum cxitu, saepe harum quan- 

* titas excedit • . 

» Fuerunt diabetici, qui quadraginta et septua- 
» ginta urinarum libras omni die evacuarunt, et 
» in Commentarus Bononiae casus refertur, nona- 

* ginta septem diebus unum quadringentas et se- 
» ptuaginta libras evacuasse. Hoc tempore diabe- 
■ tici siti inexhaui ibili ardent , et eorum appeti- 

»tus sic vorax, ut interdum juxta observationes 
» Dupuytren et Thctaanl quantitatem cibi , quae 
» tertiam corporis partem aequiparat pondere, con- 
»sumant. Nihilominus emaciantur, internos ar- 
» dores exterumque frigus patiuntur, vires quam 
» maxime enervantur, gingivae molles, sanguino* 
vlentae fiunt, halitus odorem foetidum spirat, 
» multis superveniunt ocdemata testibus artubus- 
» que inferioribus ; tandem marasmus fit extre- 
» mus et obeunt , qui in hanc laboriosissimam 
» infirmitatem incidunt . Frequentiores alteratio- 
* nes cadaveiis in laxo renum textu , in eorum 
»vasis summopere dilatatis, et totius organi am- 
v pliori volumine consistunt . Baillie observavit 
» stomachum ac hepar sanum , dum atii m his 
.v sedem morbi collocarunt. Denique non est si« 
» lentio praetereundum, diabeticos facillime ex epi- 
» demiis contagiosis evadere • Ex hoc crgo signa 
» patentia abundantiae seri, et mutationis in assi- 
» milationis statu deducimus, ut fere nullum ali- 
» menta nutrimentum exhibeant, et corpus actio- 
» ni potentiae praecipue infensae ipsi organicae 
» assimilationi non cedit. Aflinitates materiei or- 
» ganicae mutatae insigniter videntur, aliter horum 
» phaenomenorum explicatio impossibilis esset . 
» Enormitas urinae exitus, mollities omnium tex- 
v tuum, ac oedemata copiam seri maximam in ae- 
» grorum sanguine testantur , qui sine hoc tanta 
» humorum jactura arescere et rigescere ut per- 
» gamena deberent » . 
Vidimus quae sit therapeia huic morbo consen- 

tanea, seilieet illa victus animalis a remediis ad- 
jufa, quorum actio ad emendandam assimilatio- 
nem tendit; organica sanguinis generationc pro- 
Jucta similis therapeia possibilitatem originis phlo- 
gosis evcludit quoties diabetes remediis stimulan- 
tibus cedit. 

Causae, symptomata et cura demonstrant hujus 
morbi essentiam esse pluries in gravi sanguinis 
corruptione sitam j sic Reil, Cullen, Rollus, Bu- 
falini putant. His omnibus ergo de diabetis hi- 
storia agnitis, diabetem interdum cx vitio organi- 
cae assimilationis oriri, et quidem cum disposi- 
tione ad serosam colliquationem , eoncludere o- 
portct . 

THESES DEFENDENDAE 

L 

Motus vitales motibus massarum corporum non 
respondent, qui sine intrinseca compagis mate- 
riails mutatione operantur, sed motibus potius 
aequivalent, qui chemiae legibus subjiciuntur , 
et qui sine interiori unionum molecularium mu- 
tatione non adveniunt . 

Variationes imponderabilium in organisatione 
retinendae ut praesentis exterioris influentiae , et 
praecedentis mutatae capacitatis effectus. 

III. 

Sanguis eorum qui phlogosi laborant, majori 
plasticitate , et altiori assimilatione gaudet, quo 
advenit, ut albumina et fibrina magis elaborentur. 

IV. 

Quo magis relationcs vitae extenduntur, eo ma- 
gis causae sanitati contrariae augescunt, hinc ho- 
mo infirmiori salute afficitur quam cetera entia or- 
ganita, nam ejus vitalis sphaera amplior . 

V. 

Sanitas, et morbus non sunt duo status qui 
collidaniur, sed duae species dissimiles existentiae 
corporis animalis. 

VI. 

Necessitates et instinctus eamdem habent rela- 
tionem cum trunco ganglionico, ut facultates in- 
tellectuales cum cerebio. 

VII. 



Animalia ac vegetabilia ab officus gencrationis 
remota, abstinentia et castitatc longaevam vitam 
servant; in his robur, in hominibus et vires in- 
teliectuales vigent. 

.,r - : VIII» ; ... . 

Senectus actionem organicam extenuans ele- 
ctricam sanguinis intensitat^m imminuit. 

.IX, ,.. 

Sexualia plantarum organa arescunt, et quot- 
annis cadunt; illa animalium perdurant, aut plu- 
ries generationis officia exercent. 

Mors nil aUud, quam excrementitia natuiae 
functio. ,. i 

